Сертификатът EUR. 1 може да се издаде само за случаи, при които той може да послужи като писмено доказателство, изисквано за целите на прилагането на преференциален режим съгласно споразумението.
 Датата на издаване на сертификата EUR. 1 трябва да бъде посочена на мястото, определено за митническите власти.
 4. При изключителни обстоятелства сертификатът EUR. 1 може да се издаде след изнасянето на стоките, за които се отнася, ако той не е бил издаден по време на износа поради грешка или неволен пропуск или специфични обстоятелства.
 Издадените в последствие сертификати трябва да съдържат едно от следните изречения:
 „EXPEDIDO A POSTERIORI“, „UDSTEDT EETERFØLGENDE“, „NACHTRÄGLICH AUSGESTELLT“, „ΕΚΔΟΘΕΝ ΕΚ ΤΩΝ ΥΣΤΕΡΩΝ“, „ISSUED RETROSPECTIVELY“, „DELIVRE A POSTERIORI“, „RILASCIATO A POSTERIORI“, „AFGEGEVEN A POSTERIORI“, „EMITIDO A POSTERIORI“, „EMES A POSTERIORI“.
 5. В случай на кражба, загуби или унищожаване на сертификата EUR. 1, износителят може да подаде молба до митническите власти на Андора, които са го издали за дубликат въз основа на документите по износа, които те притежават. Издаденият по този начин дубликат трябва да съдържа едно от следните:
 „DUPLICADO“, „DUPLIKAT“, „DUPLIKAT“, „ΑΝΤΙΓΡΑΦΟ“, „DUPLICATE“, „DUPLICATO“, „DUPLICAAT“, „SEGUNDA VIA“, „DUPLICAT“.
 Дубликатът, който трябва да съдържа датата на издаване на оригиналния сертификат EUR. 1, влиза в сила, считано от тази дата.
 6. Отбелязванията, посочени в параграфи 4 и 5, се нанасят в клетка забележки на сертификата EUR. 1.
 7. За целите на проверката дали условията, посочени в параграф 2 са спазени, митническите власти на Андора имат право да изискват всякакви писмени доказателства или да правят проверки, каквито те считат за необходими.
 Член 4
 1. Сертификатът EUR. 1 се издава само след представяне на писмено искане от износителя или, на отговорност на износителя, от упълномощен от него представител, за формуляра, образец от който е представен в приложение 2 към настоящото допълнение; той се попълва съгласно настоящото допълнение.
 2. Митническите власти на Андора носят отговорност за гарантиране на правилното и надлежно попълване на формуляра, посочен в параграф 1. По-специално, митническите власти на Андора проверяват дали мястото, запазено за описание на стоките е попълнено по начин, който изключва възможността за измамно дописване на стоки. За тази цел, при описанието на стоките не трябва да остават свободни редове. В случай, че пространството не е изцяло запълнено, се начертава хоризонтална линия под последната линия от описанието, а празното пространство се зачертава по диагонал.
 3. Тъй като сертификатът EUR. 1 представлява документно доказателство за прилагане на преференциални мита съгласно споразумението, митническите власти на Андора отговарят за предприемането на необходимите стъпки за проверка на произхода на стоките и проверка на други декларации в сертификата EUR. 1.
 4. Когато даден сертификат е издаден съгласно член 3, параграф 4 от настоящото допълнение, след като стоките, за които се отнася бъдат изнесени, в заявлението, посочено в параграф 1, износителят трябва да:
 —
 посочи място и дата на предаване на стоките, за които се отнася сертификата,
 —
 удостовери, че не е бил издаден сертификат EUR. 1 по време на износа на въпросните стоки и да посочи причините.
 Член 5
 1. Сертификатите EUR. 1 се изготвят във формуляра, за който е даден образец